CELEX: 32006D0483
Language: da
Date: 2006-07-11 00:00:00
Title: Rådets afgørelse 2006/483/FUSP af  11. juli 2006  om gennemførelse af fælles holdning 2004/852/FUSP om restriktive foranstaltninger over for Côte d'Ivoire

12.7.2006   
            
            
               DA
            
            
               Den Europæiske Unions Tidende
            
            
               L 189/23
            
         
      RÅDETS AFGØRELSE 2006/483/FUSP
   af 11. juli 2006
   om gennemførelse af fælles holdning 2004/852/FUSP om restriktive foranstaltninger over for Côte d'Ivoire
   RÅDET FOR DEN EUROPÆISKE UNION HAR —
   under henvisning til fælles holdning 2004/852/FUSP af 13. december 2004 om restriktive foranstaltninger over for Côte d'Ivoire (1), særlig artikel 6, sammenholdt med artikel 23, stk. 2, i traktaten om Den Europæiske Union, og
   ud fra følgende betragtninger:
   
               (1)
            
            
               Den 13. december 2004 vedtog Rådet fælles holdning 2004/852/FUSP om restriktive foranstaltninger over for Côte d'Ivoire med henblik på at gennemføre de foranstaltninger, der er indført ved FN's Sikkerhedsråds resolution (UNSCR) 1572 (2004) over for Côte d'Ivoire.
            
         
               (2)
            
            
               Den 27. februar 2006 vedtog Rådet afgørelse 2006/172/FUSP, der indeholder listen over personer, der er omfattet af de foranstaltninger, som blev indført ved punkt 9 og 11 i UNSCR 1572 (2004) og forlænget ved punkt 1 i UNSCR 1643 (2005).
            
         
               (3)
            
            
               Den 1. maj 2006 sendte EU supplerende identificerende oplysninger til den komité, som Sikkerhedsrådet har nedsat ved UNSCR 1572 (2004).
            
         
               (4)
            
            
               Den 30. maj 2006 godkendte den komité, som Sikkerhedsrådet har nedsat, en opdateret, konsolideret liste over personer, der er omfattet af de foranstaltninger, som blev indført ved punkt 9 og 11 i UNSCR 1572 (2004) og forlænget ved punkt 1 i UNSCR 1643 (2005).
            
         
               (5)
            
            
               Listen i bilaget til fælles holdning 2004/852/FUSP bør tilpasses i overensstemmelse hermed —
            
         TRUFFET FØLGENDE AFGØRELSE:
   Artikel 1
   Listen over personer opført i bilaget til fælles holdning 2004/852/FUSP erstattes af listen i bilaget til denne afgørelse.
   Artikel 2
   Denne afgørelse har virkning fra datoen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 11. juli 2006.
      
         
            På Rådets vegne
         
         E. HEINÄLUOMA
         
         
            Formand
         
      
   
   
      (1)  EUT L 368 af 15.12.2004, s. 50. Senest ændret ved afgørelse 2006/172/FUSP (EUT L 61 af 2.3.2006, s. 21).
   
      BILAG
      Liste over de personer, der er omhandlet i artikel 4
      
                  »1.
               
               
                  Efternavn, fornavne: BLÉ, Charles Goudé
                  Alias: Général; Génie de kpo, Gbapé Zadi
                  Adresse kendt i 2001: Yopougon Selmer, Bloc P 170; også på Hôtel Ivoire
                  Fødselsdato: 1.1.1972
                  Fødested: Guibéroua (Gagnoa)
                  Pas eller id-nummer: PD. AE/088 DH 12
                  Nationalitet: ivoriansk
                  Andre oplysninger: leder af COJEP (»Unge Patrioter«)
               
            
                  2.
               
               
                  Efternavn, fornavne: KOUADIO, Djué Ngoran Eugène
                  Fødselsdato: 20.12.1969 eller 1.1.1966
                  Pas eller id-nummer: 04 LE 017521 udstedt den 10. februar 2005 og gyldigt indtil den 10. februar 2008
                  Nationalitet: ivoriansk
                  Andre oplysninger: leder af Union des Patriotes pour la Libération Totale de la Côte d'Ivoire (UPLTCI)
               
            
                  3.
               
               
                  Efternavn, fornavn: FOFIE, Martin Kouakou
                  Fødselsdato: 1.1.1968
                  Nationalitet: ivoriansk
                  Andre oplysninger: Overkorporal, kommandant for les Forces Nouvelles i Korhogo-regionen.«